Tuhalaane

Tuhalaane on küla Viljandi maakonnas Mulgi vallas (varem Karksi vallas).

Külas tegutsevad Lõuna-Mulgimaa Kunsti- ja KäsitöökodaLõuna-Mulgimaa Kunsti- ja Käsitöökoda Tuhalaane küla kodulehel (vaadatud 10. märtsil 2013), 1997. aastal loodud Tuhalaane Külaperede SeltsTuhalaane Külaperede Selts Tuhalaane küla kodulehel (vaadatud 10. märtsil 2013) ja 2003. aastal loodud MTÜ Tuhalaane, mis toetab küla säilimist ja arengut. Külavanem on Enn Sarv.MTÜ Tuhalaane Tuhalaane küla kodulehel (vaadatud 10. märtsil 2013)

 Geograafia 
Külast voolab läbi Tuhalaane oja, mis küla keskuses läbib Loisu järve, Kutsiku järve ja Lossi järve, küla edelaserveas Mäejärve ja Vahejärve ning suubub edelapiiril asuvasse Paluküla järve. Paluküla järvest voolab läbi küla edelapiiril kulgev Vidva oja. Küla lääneservas asub Elujärv. 

 Ajalugu 
1846. aastal asutati külas õigeusu kogudus. Aastatel 1870–1873 ehitatud Tuhalaane Jumalaema Uinumise kirik süttis 1950. aastal pikselöögist põlema ja seisab tänini varemetes. 1952. aastal kogudus likvideeriti. 2008. aastal see taasasutati Eesti Apostlik-Õigeusu Kiriku kogudusena ning on sealtpeale korraldanud kiriku taastamiseks heategevuskontserte."Kirik" Tuhalaane küla kodulehel (vaadatud 10. märtsil 2013)

1900. aastal rajati õigeusu koguduse tarvis Tuhalaane kalmistu.

 Rahvaarv 1. jaanuari seisuga 
 Aasta Rahvaarv 1999 160 2000 153 2001 150 2002 144 2003 146 2004 153 2005 151 2006 144 2007 139
 Vaata ka 
Tuhalaane rändrahn
Tuhalaane raamatukogu

 Viited 

 Välislingid 
 Tuhalaane küla koduleht
 Ants Piibu sünnikoht

Kategooria:Viljandi maakonna külad
Kategooria:Mulgi vald